Miután Alan Jones 1981 végén bejelentette a Williamstől való visszavonulását, Keke Rosberg gyorsan és úgyszólván "tartalékként" került Frank Williams csapatába, ahol az argentin Carlos Reutemann-nal küzdöttek a világbajnoki cím eléréséért. Reutemann azonban két verseny után hirtelen elhagyta a csapatot, helyét egy verseny erejéig Mario Andretti vette át, majd a többi futamon az ír Derek Daly autózott helyette. 1982-ben, mindössze egy, a svájci nagydíjon szerzett győzelemmel világbajnok lett. Ezzel a teljesítvényével kiegyenlítette Mike Hawthorn rekordját, amit 1958 óta tartott. Teljesítménye alapján az év finn sportolójának választották.